CELEX: 62011CA0537
Language: fi
Date: 2014-01-23 00:00:00
Title: Asia C-537/11: Unionin tuomioistuimen tuomio (neljäs jaosto) 23.1.2014 (Tribunale di Genovan (Italia) esittämä ennakkoratkaisupyyntö) — Mattia Manzi ja Compagnia Naviera Orchestra v. Capitaneria di Porto di Genova (Meriliikenne — Direktiivi 1999/32/EY — Marpol 73/78 -yleissopimus — VI liite — Alusten aiheuttama ilman pilaantuminen — Säännöllistä liikennettä harjoittavat matkustaja-alukset — Risteilyalukset — Meriliikenteessä käytettävien polttoaineiden enimmäisrikkipitoisuus — Pätevyys)

29.3.2014   
            
            
               FI
            
            
               Euroopan unionin virallinen lehti
            
            
               C 93/3
            
         Unionin tuomioistuimen tuomio (neljäs jaosto) 23.1.2014 (Tribunale di Genovan (Italia) esittämä ennakkoratkaisupyyntö) — Mattia Manzi ja Compagnia Naviera Orchestra v. Capitaneria di Porto di Genova
   (Asia C-537/11) (1)
   
   (Meriliikenne - Direktiivi 1999/32/EY - Marpol 73/78 -yleissopimus - VI liite - Alusten aiheuttama ilman pilaantuminen - Säännöllistä liikennettä harjoittavat matkustaja-alukset - Risteilyalukset - Meriliikenteessä käytettävien polttoaineiden enimmäisrikkipitoisuus - Pätevyys)
   2014/C 93/04
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Genova
   
      Pääasian asianosaiset
   
   
      Kantajat: Mattia Manzi ja Compagnia Naviera Orchestra
   
      Vastaaja: Capitaneria di Porto di Genova
   
      Muu osapuoli: Ministero delle Infrastrutture e dei Trasporti
   
      Oikeudenkäynnin kohde
   
   Ennakkoratkaisupyyntö — Tribunale civile di Genova — Tiettyjen nestemäisten polttoaineiden rikkipitoisuuden vähentämisestä ja direktiivin 93/12/ETY muuttamisesta 26.4.1999 annetun neuvoston direktiivin 1999/32/EY (EYVL L 121, s. 13), sellaisena kuin se on muutettuna direktiivillä 2005/33/EY (EUVL L 191, s. 59) 4 a artiklan pätevyys — Jäsenvaltioiden sellaisen velvollisuuden, jonka mukaan niiden on toteutettava tarvittavat toimenpiteet estääkseen sen, että säännöllistä liikennöintiä unionin satamaan tai unionin satamasta harjoittavien alusten käyttämien meriliikenteeseen käytettävien polttoaineiden rikkipitoisuus ei ylitä 1,5 painoprosenttia, yhteensopivuus alusten aiheuttaman meren pilaantumisen ehkäisemiseksi tehdyn kansainvälisen yleissopimuksen (MARPOL-yleissopimus) kanssa — Saman direktiivin 2 artiklan tulkinta — Säännöllisen liikenteen käsite — Mainitun rajan soveltaminen risteilyaluksiin
   
      Tuomiolauselma
   
   
               1)
            
            
               Pääasiassa kyseessä olevan kaltainen risteilyalus kuuluu tiettyjen nestemäisten polttoaineiden rikkipitoisuuden vähentämisestä ja direktiivin 93/12/ETY muuttamisesta 26.4.1999 annetun neuvoston direktiivin 1999/32/EY — sellaisena kuin se on muutettuna 6.7.2005 annetulla Euroopan parlamentin ja neuvoston direktiivillä 2005/33/EY — 4 a artiklan 4 kohdan soveltamisalaan, kun otetaan huomioon direktiivin 2 artiklan 3 g alakohdassa mainittu ”säännöllistä liikennöintiä” koskeva kriteeri, sillä edellytyksellä, että kyseinen alus tekee risteilyjä, jotka — välipysähdyksillä tai ilman — päättyvät joko lähtösatamaan tai muuhun satamaan, kunhan se tekee risteilyjä tietyllä frekvenssillä, täsmällisinä päivämäärinä, tavallisesti täsmällisinä lähtö- ja saapumisaikoina sekä siten, että asianomaiset voivat vapaasti valita erilaisten tarjolla olevien risteilyiden välillä, minkä tarkistaminen on kansallisen tuomioistuimen asiana.
            
         
               2)
            
            
               Direktiivin 1999/32, sellaisena kuin se on muutettuna direktiivillä 2005/33, 4 a artiklan 4 kohdan pätevyyttä ei voida arvioida yleisen kansainvälisen oikeuden pacta sunt servanda -periaatteen tai EUT-sopimuksen 4 artiklan 3 kohdan ensimmäisessä alakohdassa vahvistetun vilpittömän yhteistyön periaatteen kannalta sillä perusteella, että direktiivin mainittu säännös olisi omiaan johtamaan alusten aiheuttaman meren pilaantumisen ehkäisemisestä tehdyssä kansainvälisessä yleissopimuksessa, joka on allekirjoitettu Lontoossa 2.11.1973, sellaisena kuin se on täydennettynä 17.2.1978 tehdyllä pöytäkirjalla, olevan VI liitteen rikkomiseen ja velvoittamaan siten alusten aiheuttaman meren pilaantumisen ehkäisemisestä tehdyn vuoden 1973 kansainvälisen yleissopimuksen — sellaisena kuin se on muutettuna asiaa koskevalla vuoden 1978 pöytäkirjalla — muuttamisesta tehdyn vuoden 1997 pöytäkirjan, joka on allekirjoitettu 26.9.1997, sopimuspuolina olevat jäsenvaltiot laiminlyömään ne velvollisuudet, joita niillä on kyseisen pöytäkirjan muihin sopimuspuoliin nähden.
            
         
               3)
            
            
               Unionin tuomioistuimen asiana ei ole lausua siitä, miten mainittu VI liite vaikuttaa direktiivin 1999/32, sellaisena kuin se on muutettuna direktiivillä 2005/33, 4 a artiklan 4 kohdan ulottuvuuteen.
            
         
      (1)  EUVL C 370, 17.12.2011.